*Lēmuma projekts*

*(satur ierobežotas pieejamības*

*informāciju – personas kodu*)

**Par atļauju Ārim Kreicim savienot amatus**

Izskatot Āra Kreiča iesniegumu, reģistrēts Alūksnes novada pašvaldībā 2023. gada 18. decembrī ar Nr. ANP/1-42/23/4395, ar lūgumu atļaut savienot Alūksnes novada pašvaldības Medību koordinācijas komisijas locekļa amatu, Alūksnes novada pašvaldības Apstādījumu aizsardzības komisijas locekļa amatu ar Alūksnes novada pašvaldības aģentūras “SPODRA” mežziņa amatu, sabiedrības ar ierobežotu atbildību “MEŽA NOZARE” valdes priekšsēdētāja amatu, Mednieku biedrības “Mārkalne” valdes priekšsēdētāja amatu, Mednieku biedrības “Plakstiņš” valdes locekļa amatu un sabiedrības ar ierobežotu atbildību “Canis” valdes locekļa amatu,

konstatējot, ka minēto amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitēs amatpersonas tiešo pienākumu pildīšanai,

ņemot vērā likuma “Par interešu konflikta novēršanu valsts amatpersonu darbībā” (turpmāk – Likums) 6. panta pirmo un otro daļu, 8.1 panta piektās daļas 1. un 2. punktu, Administratīvā procesa likuma 67. pantu, Pašvaldību likuma 10. panta pirmās daļas 21. punktu,

atļaut Ārim Kreicim (personas kods [..]) savienot Alūksnes novada pašvaldības Medību koordinācijas komisijas locekļa amatu, Alūksnes novada pašvaldības Apstādījumu aizsardzības komisijas locekļa amatu ar Alūksnes novada pašvaldības aģentūras “SPODRA” mežziņa amatu, sabiedrības ar ierobežotu atbildību “MEŽA NOZARE”, reģistrācijas Nr. 40203526600, valdes priekšsēdētāja amatu, Mednieku biedrības “Mārkalne”, reģistrācijas Nr. 40008014615, valdes priekšsēdētāja amatu, Mednieku biedrības “Plakstiņš”, reģistrācijas Nr. 40008053171, valdes locekļa amatu un sabiedrības ar ierobežotu atbildību “Canis”, reģistrācijas Nr. 44103037347, valdes locekļa amatu.

*Amatpersona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68.panta pirmajai daļai, šis lēmums izdots ar atcelšanas atrunu. Amatpersonai savas kompetences ietvaros ir pienākums rakstiski informēt Alūksnes novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

*Saskaņā ar Administratīvā procesa likuma 76.panta otro daļu, šo administratīvo aktu var pārsūdzēt Administratīvajā rajona tiesā (Voldemāra Baloža ielā 13A, Valmierā, LV-4201) viena mēneša laikā no tā spēkā stāšanās dienas.*